b'\n_START_ARTICLE_\nJeffery Taylor\n_START_SECTION_\nSeurajoukkueura\n_START_PARAGRAPH_\nVanderbiltin yliopiston Commodores-joukkueessa yliopistokoripalloa vuosina 2008-2012 pelannut Taylor varattiin NBA:han vuonna 2012 numerolla 31 Charlotte Bobcatsin toimesta. Ensimm\xc3\xa4isell\xc3\xa4 kaudellaan h\xc3\xa4n pelasi NBA:ssa 77 ottelua tehden 472 pistett\xc3\xa4. Tuo oli h\xc3\xa4nen paras NBA-kautensa. Kaudet 2013-2014 ja 2014-2015 eiv\xc3\xa4t sujuneet yht\xc3\xa4 hyvin. Taylor pelasi kausilla yhteens\xc3\xa4 54 ottelua ja teki 335 pistett\xc3\xa4. Taylor ja Bobcats purkivat sopimuksensa kes\xc3\xa4kuussa 2015._NEWLINE_Elokuussa 2015 Taylor solmi sopimuksen Espanjan Liga ACB:n Real Madridin kanssa.\n_START_SECTION_\nMaajoukkueura\n_START_PARAGRAPH_\nTaylor debytoi Ruotsin koripallomaajoukkueessa vuoden 2013 EM-kilpailuissa, joissa h\xc3\xa4n oli maansa paras pistemies 21,2 pisteen ottelukeskiarvolla.\n_START_SECTION_\nMuuta\n_START_PARAGRAPH_\nTaylorin is\xc3\xa4 Jeff Taylor pelasi urallaan NBA:ssa. H\xc3\xa4n pelasi pitk\xc3\xa4\xc3\xa4n my\xc3\xb6s Ruotsissa, jossa Jeffery my\xc3\xb6s syntyi. Jeffery Taylor k\xc3\xa4vi kuitenkin koulunsa is\xc3\xa4ns\xc3\xa4 synnyinmaassa, mutta valitsi maajoukkueekseen oman synnyinmaansa.'